ŽUPANIJA VUKOVARSKO-SRIJEMSKA

OSNOVNA ŠKOLA JOSIPA LOVRETIĆA

OTOK, J. J. STROSSMAYERA 142

KLASA: 400-02/24-01/01

URBROJ: 2196-52-01-24-02

Otok, 07.03.2024.

**Obrazloženje Prijedloga godišnjeg izvještaja o izvršenju financijskog plana, ostvarenih prihoda i rashoda OŠ Josipa Lovretića, Otok u 2023. godini**

Na temelju Zakona o proračunu („Narodne novine“ broj 144/21) i Pravilnika o polugodišnjem i godišnjem izvještaju o izvršenju proračuna i financijskog plana („Narodne novine“ broj 85/2023) OŠ Josipa Lovretića, Otok podnosi Školskom odboru na usvajanje Prijedlog godišnjeg izvještaja o izvršenju financijskog plana koji se sastoji od Općeg i Posebnog dijela.

Opći dio sastoji se od:

* Sažetka Računa prihoda i rashoda i Računa financiranja
* Račun prihoda i rashoda prema ekonomskoj klasifikaciji
* Račun prhoda i rashoda prema izvorima financiranja

Posebni dio sastoji se od:

* izvještaja o rashodima po programskoj, funkcijskoj i ekonomskoj klasifikaciji sa izvorima financiranja

U Općem i Posebnom dijelu Godišnjeg izvještaja o izvršenju Financijskog plana za 2023. godinu iskazani su podaci o planiranim prihodima i rashodima 2023. godine kroz izvorni i tekući plan budući da je bila jedna izmjena i dopuna donesenog plana, podaci o prihodima i rashodima ostvareni u 2023. godini kao i podaci o ostvarenim prihodima i rashodima u istom periodu 2022. godine.

U Sažetku Općeg dijela ukupno ostvareni prihodi u izvještajnom razdoblju iznose 1.072.481,18 € a ukupno ostvareni rashodi iznose 1.088.617,80 € čime je proizašao manjak prihoda u iznosu od 16.136,62 €.

Višak prihoda i primitaka prethodnih godina iznosi 17.833,57 € te nakon ostvarenog manjka u 2023.godini višak prihoda u slijedećem razdoblju raspoloživ je u iznosu od 1.696,95 €.

Ukupno ostvareni prihodi i primici za razdoblje od 01.01. – 31.12.2023. godine su isključivo prihodi poslovanja i iznose 1.072.481,18 € što je 98,78 % godišnjeg plana, te su prihodi poslovanja veći za 14,62 % u odnosu na isto razdoblje u 2022. godini (935.678,83 €).

Ukupno ostvareni rashodi za 2023. godine su rashodi poslovanja i rashodi za nabavu nefinancijske imovine. Rashodi poslovanja iskazani su u iznosu od 1.085.337,59 € što je 99,32 € godišnjeg plana , te 16,52 % povećanja u odnosu na isto razdoblje prethodne 2022. godine., dok su rashodi za nabavu nefinancijske imovine iskazani u iznosu od 3.280,21 € što je 17,48 % povećanje godišnjeg plana odnosno za 21,9% povećanje u odnosu na isto razdoblje prethodne 2022. godine˙(2.690,99 €).

Prihodi po ekomonskoj klasifikaciji se dijele na prihode poslovanja i prihode od prodaje nefinancijske imovine.

Prihodi poslovanja koje je škola ostvarila u izvještajnom razdoblju od 1.1. – 31.12.2023. godine iznose 1.072.481,18 € dok je za isto izvještajno razdoblje 2022. godine ostvareno ukupno 935.678,83 € što predstavlja povećanje od 14,62 %, i odnosi se na povećanje gotovo svih stavki prihoda. Do smanjenja prihoda dolazi na podskupini 652 - prihodima po posebnim propisima .Razlog smanjenja ovih prihoda je taj što od 1. siječnja 2023. godine roditelji više ne sudjeluju u sufinanciraju prehrane u školskoj kuhinji, te na podskupini 671 – prihodi iz nadležnog proračuna za financiranje redovne djelatnosti proračunskih korisnika iz istog razloga kao i na podskupini 652 budući da ni županija od 1. siječnja 2023. godine ne sudjeluje u sufinanciranju prehrane učenika

Najveće povećanje u odnosu na isto razdoblje prethodne 2022. godine došlo je na 641 – Prihodi od financijske imovine za 6076,92% na kojima su knjižene kamate banaka na sredstva po viđenju budući da je došlo do promjena u načinu obračunavanja kamata od strane poslovnih banaka. Zatim na 663 – Donacije od pravnih i fizičkih osoba za 814,65% zbog donacija turustičkih agencija za isplatu dnevnica učiteljima za odlazak na izlete i stručne ekskurzije kojih je bilo znatno veći broj nakon ukidanja epidemioloških mjera zbog COVID-19 koji se znatno odrazio na isti period 2022. godine. Do većeg povećanja došlo je i na 661 – Prihodi od prodaje proizvoda i roba te pruženih usluga za 512,67% iz razloga što se ponovo školska dvorana počela iznajmljivati većem broju korisnika nakon što su u potpunosti prestale epidemiološke mjere uzrokovane COVID-19., te dio prihoda ostvaren je od prodaje proizvoda učeničke zadruge održavanjem božićnjeg sajma. Do povećanja prihoda došlo je i na podskupini 636-pomoći proračunskim korisnicima iz proračuna koji im nije nadležan za 19,13% u odnosi na isti period prethodne godine iz razloga što je MZOŠ preuzelo financiranje školske kuhinje svim učenicima od siječnja 2023. godine u 100% iznosu.

Rashodi po ekonomskoj klasifikacije se dijele na rashode poslovanja te rashode za nabavu nefinancijske imovine.

Ukupno rashodi u period od 1.1.-31.12.2023. godine ostvareni su u iznosu od 1.088.617,80 € i to˙( rashodi poslovanja 1.085,337,59 € i rashodi za nabavu nefinancijske imovine u iznosu od 3.280,21 € ) što čini 99,37% godišnjeg plana te predstavlja povećanje od 16,53% u odnosu na ostavrene rashode u istom razdoblju 2022. godine. Promatrajući pojedine skupine rashoda vidljivo je da je došlo do povećanja u svim skupinama osim u skupini 34- Financijski rashodi.

Rashodi poslovanja dijele se na : rashode za zaposlene skupina 31 - 887.580,97 €, materijalne rashode skupina 32 – 185.619,63 € , financijske rashode skupina 34 – 925,98 € , skupina 37 – Naknade građanima i kućanstvima na temelju osiguranja i druge naknade 10.674,26 € i ostali rashodi skupina 38 – 536,75 €

Skupina 31 – rashodi za zaposlene dolazi do povećanja od 16,60% zbog povećanja osnovice i ostalih materijalnih prava zaposlenih u javnim službama prema Kolektivnom ugovoru i sporazumu Vlade i Sindikata javnih službi.

Skupina 32 – ukupno materijalni rashodi povećani su za 17,81% . Promatrajući pojedine podskupine vidljivo je da je došlo uglavnom do smanjenja u svim podskupinama osim u podskupini 322 – rashodi za materijal i energiju koji su porasli za čak 57,20% zbog povećanja svih troškova ove skupine od uredskog materijala, namirnica, energenata, materijala za tekuće i investicijskog održavanja, sitnog inventara do službene, radne i zaštitne odjeće i obuće a sve zbog porasta cijena energenata zbog svjetske krize i rata u Ukrajini. Podskupina 321 – Naknade troškova zaposlenima neznatno je smanjena i to za 0,53 % u odnosu na isti period prethodne godine. Podskupina 323 – rashodi za usluge smanjena je za 20,21%. . promatrajući pojedine odjeljke ove skupine vidljivo je da je dolazilo do smanjenja ( usluge telefona, pošte i prijevoza, usluge tekućeg i investicijskog održavanja, intelektualne i osobne usluge te ostale usluge) ali i do povećanja pojedinih odjeljaka kao što su (usluge promidžbe i inforimiranja, komunalne usluge, zdravstvene i veterinarske uluge te računalne usluge) što je u konačnici dalo smanjenje skupine.

Podskupina 329 – Ostali nespomenuti rashodi poslovanja smanjena je u odnosu na isti period 2022. godine za 28,56% . U pojedinim odjeljcima ove skupine došlo je do povećanja troškova i to ( članarine i norme i ostali nespomenuti rashodi poslovanja ) dok je odjeljak pristojbe i naknade smanjen, odjeljak premije osiguranja ostao je isti ,a odjeljak troškovi sudskih postupaka nema iskazan trošak u tekućoj godini budući da su svi sudski sporovi i okončani u 2022. godine.

Skupina 34 – financijski rashodi smanjeni su u odnosi na isti period 2022. godine za 62,18% iako je došlo do povećanja bankarskig usluge za 31,91% iz razloga što u periodu od 1.1.-31.12.2023. godine nije bilo iskazanih rashoda za zatezne kamate za razliku od 2022. godine kada su isplaćivane sudske presude.

Skupina 37 – Naknade građanima i kućanstvima na temelju osiguranja i druge naknade povećani su za 3,85% i odnose se na nabavku radnih udžbenika.

Skupina 38 – Ostali rashodi ima iskazan rashod u iznosu od 536,75 € samo u izvještajnom periodu 2023. godine. Razlog tome je novi trošak a odnosi se na opskrbu školskih ustanova besplatnim zalihama menstrualnih higijenskih potrepština koji je uveden po prvi puta ove godine.

Skupina 42 – Rashodi za nabavu proizvedene dugotrajne imovine povećani su o odnosu na isti period 2022. godine za 21,9% . Razlog povećanja je nabavka računala za potrebe računovodstva u tekućoj godini ali i povećanje izdataka za nabavku udžbenika i lektirnih naslova za 7,02°%.

Prihodi i rashodi po izvorima financiranja

Izvori prihoda i rashoda dijele se na proračunske ( 11- Opći prihodi i primici i 52 –Ostale pomoći ) i vlastite izvore ( 31 – Vlastiti prihodi, 38 -Preneeni višak vlastitih prihoda, 43 – Ostali prihodi za posebne namjene, 48 – Preneseni višak prihoda za posebne namjene, 58 – Preneseni višak pomoći, 61 – Donacije i 68- Preneseni višak donacije i 64 -Kamate) . Do povećanog ostvarenja u 2023. godine u odnosu na isto razdoblje 2022. godine dolazi kod izvora 31 – Vlastiti prihodi za 412,67%, kod izvora 52- Ostale pomoći za 19,13% , kod izvora 61 – Donacije za 714,65% te najveće povećanje kod izvora 64 – Kamate za 5976,92% u odnosu na isti period 2022. godine što je ujedno i povećanja u odnosu na isti period predhodne godine za 14,62% ali i smanjenje u odnosu na tekući plan za 1,22%. Do smanjenja prihoda dolazi na izvoru financiranja 11 – Opći prihodi i primici iz razloga što osnivač više ne sudjeluje u troškovima financiranja prehrane učenika, te izvoru 43- Ostali prihodi za posebne namjene i to i u odnosu na isto razdoblje 2022. godine. Razlog ovako velikog smanjenja je taj što roditelji više ne sudjeluju u sufinanciranju troškova školske prehrane budući da od 1. siječnja 2023. godine svi učenici imaju besplatnu prehranu.

Povećanja na navedenim izvorima prihoda poslovanja su s druge strane i povećanja na rashodima kod izvora rashoda (11, 31, 52 i 61).

II. Posebni dio

U posebnom dijelu Godišnjeg izvještaja o izvršenju Financijskog plana za 2023. godinu iskazani su podaci o planiranim prihodima i rashodima 2023. godine kroz izvorni i tekući plan budući da je bila jedna izmjena i dopuna donesenog plana te podaci o prihodima i rashodima ostvarenim u periodu od 1.1.-31.12. 2023. godine kroz programe aktivnosti i izvore financiranja.

Iz županijskog proračuna financiran je program Javne potrebe u školstvu u sklopu kojih je financiran prijevoz učenika i pomoćnici u nastavi, zatim program Osnovnoškolsko obrazovanje u sklopu kojeg se financira aktivnost –odgojnoobrazovno, administrativno i tehničko osoblje, te program Mladi i demografija –aktivnost Užina za sve VII. Svi ovi programi financirani su iz 11 -Općih prohoda i primitaka u ukupnom iznosu od 114.878,93 € što je u odnosu na tekući plan smanjenje za 1,1%

Iz vlastitih prihoda 31 i 38 -Preneeni višak vlastitih prihoda financiran je program osnovnog školstva - materijalni rashodi u ukupnom iznosu od 1.079,29 € što je smanjenje u odnosu na tekući plan za 23,29%

Iz izvora financiranja 43- Ostali prihodi za posebne namjene i izvora financiranja 48 - Preneseni višak prihoda za posebne namjene financirani su rashodi u ukupnom iznosu od 2.866,62 € što je povećanje u odnosu na tekući plan za 28,89

Iz izvora financiranja 52 – Pomoći i 58 – Preneseni višak pomoći.financirani su programi Odgojnoobrazovno, administrativno i tehničko osoblje, Sufinanciranje školskih udžbenika, Opremanje školskih knjižnica obveznom lektirom i stručnom literaturom , Prehrana učenika u osnovnim školama te program Opskrbljivanje školskih ustanova zalihama menstrualnih higijenskih potrepština u ukupnom iznosu od 964.199,39 € što je smanjenje u odnosu na tekući plan za 0,07%

Iz izvora financiranja 61 - donacije financirani su materijalni rashodi za osnovno školstvo u ukupnom iznosu od 1.035,20 € što je 100 % tekućeg plana

Ravnateljica: Predsjednica Školskog odbora:

Marina Beuk Danijela Popović